Diari Oficial de la Generalitat Valenciana


Sumari del DOGV 3136, del 04-12-1997 (1997/12884)

RESOLUCIÓ de 26 de novembre de 1997, del conseller de Medi Ambient, per la qual es resol la concessió d'ajudes a la gestió de residus plàstics d'hivernacles, convocades per l'Ordre de 25 de setembre de 1997 (DOGV núm. 3.091, de 2 d'octubre de 1997).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3136

Data del DOGV
:   04-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12097


Organisme emissor
:   Conselleria de Medi Ambient

Tipus de document
:   Resolució

3978 RESOLUCIÓ de 26 de novembre de 1997, del conseller de Medi Ambient, per la qual es resol la concessió d'ajudes a la gestió de residus plàstics d'hivernacles, convocades per l'Ordre de 25 de setembre de 1997 (DOGV núm. 3.091, de 2 d'octubre de 1997). [97/X12183]
  
Vista l'Ordre de 25 de setembre de 1997 de la Conselleria de Medi Ambient, per la qual es regula la concessió d'ajudes a la gestió de residus plàstics d'hivernacles.
  
Conforme a l'article 1 de l'Ordre, es convoca la concessió d'ajudes a la gestió de residus plàstics de l'activitat agrícola per un import màxim de 93.868.745 pessetes i s'hi han presentat sol·licituds per un total de 5.150.000 pessetes.
  
L'article segon estableix que podran sol·licitar les ajudes les cooperatives agràries valencianes per a l'adquisició de maquinària destinada a empacar o embalar residus plàstics de polietilé en làmina o tipus film de l'activitat agrícola i s'atorguen les subvencions a les inversions realitzades l'any 1997.
  
De conformitat amb la proposta de concessió elevada per la comissió avaluadora prevista en l'article sisè, reunida el 24 de novembre de 1997, i en virtut d'allò disposat en l'article setè de l'Ordre i de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer
  
Concedir les ajudes als següents sol·licitants la petició dels quals s'adapta al que estableix l'Ordre de 25 de setembre de 1997, pels següents imports:
  
- Cooperativa de Benifaió 2.000.000 PTA.
  
- Cooperativa del Mareny de Barraquetes 1.150.000 PTA.
  
- Cooperativa d'Alginet 2.000.000 PTA.
  
Segon
  
Per al cobrament de la subvenció, els beneficiaris hauran de presentar com a data límit el 5 de desembre de 1997, la corresponent sol·licitud acompanyada per la documentació establida en la base vuitena de l'ordre de convocatòria.
  
Contra aquesta resolució, que és definitiva en via administrativa, es podrà interposar recurs contenciós administratiu en el termini de 2 mesos, comptadors des de l'endemà de la seua notificació o publicació, davant la Sala Contenciosa del Tribunal Superior de Justícia de la Comunitat Valenciana, de conformitat amb el que disposen els articles 58 i següents de la Llei Reguladora de la Jurisdicció Contenciosa Administrativa, de 27 de desembre de 1956. Abans de la dita interposició, ho farà saber a aquesta Conselleria, de conformitat amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que s'utilitze qualsevol altra via que es considere oportuna.